TAKUNI คว้างานใหม่ 2 โครงการ มูลค่ารวมกว่า 350 ลบ.
TAKUNI คว้างานใหม่ 2 โครงการ มูลค่ารวมกว่า 350 ลบ. หนุน Backlog เพิ่มเป็น 651.41 ลบ.
28 มี.ค. 2560

บริษัททาคูนิ กรุ๊ป จำกัด (มหาชน) หรือ TAKUNI ระบุว่า บริษัท ซี เอ แซด (ประเทศไทย) จำกัด ซึ่งเป็นบริษัทย่อยได้รับการจ้างงาน 2 โครงการ มูลค่ารวมกว่า 350 ล้านบาท ประกอบด้วย 1.) งานก่อสร้างประเภทงานโยธา มูลค่า 31.10 ล้านบาท ระยะเวลาก่อสร้าง 5 เดือน และ 2.) งานก่อสร้างถังและระบบ มูลค่างาน 320 ล้านบาท ระยะเวลาก่อสร้าง 18 เดือน ทั้งนี้ จากการได้รับการว่าจ้างดังกล่าว ทำให้บริษัทมีงานรับเหมาก่อสร้างน้ำมันและแก๊สที่อยู่ระหว่างก่อสร้างและยังไม่ได้รับรู้รายได้เพิ่มขึ้นจาก 300.01 ล้านบาท ณ วันที่ 31 ธ.ค.59 เป็น 651.41 ล้านบาท